CELEX: 32016R0935
Language: da
Date: 2016-06-08 00:00:00
Title: Kommissionens gennemførelsesforordning (EU) 2016/935 af 8. juni 2016 om tarifering af visse varer i den kombinerede nomenklatur

14.6.2016   
            
            
               DA
            
            
               Den Europæiske Unions Tidende
            
            
               L 155/16
            
         KOMMISSIONENS GENNEMFØRELSESFORORDNING (EU) 2016/935
   af 8. juni 2016
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juni 2016.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør for beskatning og toldunion
         
      
   
   
      (1)  EUT L 269 af 10.10.2013, s. 1.
   
      (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare bestående af metalliseret folie af polyetylentereftalat (PET), der anvendes som råmateriale til fremstilling af et aluminiumpigment, og som har følgende karakteristika:
                  
                              —
                           
                           
                              mindst otte lag aluminium af renhed på 99,8 vægtprocent og derover
                           
                        
                              —
                           
                           
                              den optiske densitet af hvert aluminiumlag er på ikke over 3,0 D
                           
                        
                              —
                           
                           
                              hvert aluminiumlag er adskilt af et lag akrylatpolymer
                           
                        
                              —
                           
                           
                              tykkelsen af hvert aluminiumlag er op til 30 nanometer (0,03 μm)
                           
                        
                              —
                           
                           
                              lagene af aluminium og akrylatpolymer befinder sig på et folieunderlag af PET (polyetylentereftalat) med en tykkelse på 12 μm.
                           
                        Varen foreligger på ruller af en længde på op til 50 000  meter.
               
               
                  7616 99 90 
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 7616 , 7616 99  og 7616 99 90 .
                  Tarifering under pos. 3212  som prægefolie er udelukket, da varen ikke består af et metalpulver agglomereret med et bindemiddel eller af et metal eller pigment anbragt på et støtteark, og da det ikke anvendes til trykning. I henhold til bestemmelse 6 til kapitel 32 er varen derfor ikke prægefolie.
                  Eftersom folieunderlaget af PET fungerer som et strukturelt støttelag for lagene af aluminium og akrylatpolymer på hver side af det, er det ikke karaktergivende for varen. Aluminiummet er karaktergivende for varen. Tarifering som folie af polyester eller plast henhørende under pos. 3920  eller 3921  er derfor udelukket.
                  I henhold til bestemmelse 1 d) til kapitel 76 består folie henhørende under pos. 7607  udelukkende af et enkelt lag aluminium, også med underlag af f.eks. plast. Varen har en mere kompleks struktur, da den består af flere aluminiumlag adskilt af lag af akrylatpolymer, der understøttes af et folieunderlag af PET i midten af strukturen. Tarifering under pos. 7607  som folie af aluminium med underlag af plast er derfor også udelukket.
                  Varen skal derfor tariferes under KN-kode 7616 99 90  som andre varer af aluminium.